Όπως όλες οι γλώσσες, έτσι και η αγγλική που θεωρείται η πρώτη ξένη γλώσσα για τους περισσότερους από εμάς, χρειάζεται χρόνο προκειμένου να την αφουγκραστείς και να κατανοήσεις τις ιδιαιτερότητές της. Όλες οι τάξεις θεωρούνται απαραίτητες προκειμένου ένας μαθητής να μάθει τη γλώσσα σωστά και ολοκληρωμένα. Ενδεχομένως κάποιες τάξεις να μπορούσαν να γίνουν με καλοκαιρινά εντατικά μαθήματα υπό προϋποθέσεις. Μία από αυτές είναι και η Pre Lower Class ή αλλιώς Class E (επίπεδο Β1+, σύμφωνα με το CEFR), η οποία μπορεί να πραγματοποιηθεί με ένα πιο εντατικό καλοκαιρινό πρόγραμμα, και αρκετή μελέτη από τους μαθητές και να τους προετοιμάσει για τη χρονιά του Lower (επίπεδο Β2, σύμφωνα με το CEFR). Το πρόγραμμα αυτό ονομάζεται sandwich course καθώς ενώνει 2 επίπεδα σε μία σχολική χρονιά.